03/vol. 13 Jurnalul Oficial al Uniunii Europene 121 31993D0437 L 202/42 JURNALUL OFICIAL AL COMUNITĂȚILOR EUROPENE 12.8.1993 DECIZIA COMISIEI din 30 iunie 1993 de stabilire a anumitor condiții speciale care reglementează importurile de produse pescăreşti din Argentina (93/437|CEE) COMISIA COMUNITĂȚILOR EUROPENE, având în vedere Tratatul de instituire a Comunității Economice Europene, având în vedere Directiva 91/493/CEE a Consiliului din 22 iulie 1991 de stabilire a condițiilor sanitare pentru producția și introducerea pe piața a produselor pescărești (!), în special articolul 11, întrucât un grup de experți ai Comisiei au efectuat o vizită de inspectare în Argentina pentru a verifica condițiile în care sunt produse, depozitate și expediate către Comunitate produsele pes- căreşti; întrucât prevederile legislației argentiniene privind inspecția sani- tară și monitorizarea produselor pescărești pot fi considerate echi- valente cu cele prevăzute la Directiva 91/493/CEE; întrucât Servicio nacional de sanidad animal (Senasa), autoritatea argentiniană competentă, și SIPA (Servicio de inspeccion de productos de origen animal), departamentul său de control, sunt capabile să verifice efectiv aplicarea legilor în vigoare; întrucât procedura pentru obţinerea certificatului de sănătate menționat la articolul 11 alineatul (4) litera (a) din Directiva 91/493/CEE trebuie să includă stabilirea unui model de certificat, cerințele minime privind limba (limbile) în care trebuie întocmit acesta și calificările persoanei împuternicite să-l semneze; întrucât, conform articolului 11 alineatul (4) litera (b) din Direc- tiva 91/493/CEE, pe ambalajele produselor pescărești ar trebui aplicată o etichetă precizând numele țării terțe și numărul apro- bării pentru unitatea de origine sau vasul de prelucrare a peștelui; întrucât, conform articolului 11 alineatul (4) litera (c) din Direc- tiva 91/493/CEE, trebuie întocmită o listă a unităților și/sau vaselor aprobate; întrucât această listă trebui întocmită pe baza unei comunicări a serviciului Senasa către Comisie; întrucât, prin urmare, Senasa trebuie să asigure respectarea prevederilor adop- tate în acest sens la articolul 11 alineatul (4) din Directiva 91/493/CEE; () JOL268,249.1991,p. 15. întrucât Senasa a furnizat asigurări oficiale privind respectarea normelor stabilite prin capitolul V din anexa la Directiva 91/493/CEE și privind respectarea cerințelor echivalente cu cele stabilite prin respectiva directivă pentru aprobarea unităților și vaselor de prelucrare; întrucât măsurile adoptate în prezenta decizie sunt conforme cu avizul Comitetului veterinar permanent, ADOPTĂ PREZENTA DECIZIE: Articolul 1 Senasa, un departament în cadrul Ministerului Economiei din Argentina (Secretariatul pentru agricultură, creşterea animalelor și piscicultură), este autoritatea argentiniană competentă care verifică și certifică faptul că produsele pescărești sunt în conformitate cu cerințele Directivei 91/493/CEE. Articolul 2 Produsele pescărești originare din Argentina, cu excepția moluștelor  bivalve, echinodermelor, tunicatelor și a gasteropodelor marine în orice formă, trebuie să îndeplinească următoarele condiții: 1. fiecare livrare trebuie să fie însoțită de un certificat sanitar înseriat, în original, completat corespunzător, semnat, datat și care conține o singură coală, în conformitate cu modelul din Anexa A la prezenta decizie; 2. trebuie să provină din unități sau vase de prelucrare aprobate, cuprinse în lista din Anexa B la prezenta directivă; 3. cu excepția produselor pescărești congelate, în vrac, destinate fabricării de produse alimentare conservate, toate ambalajele trebuie să aibă marcate cuvântul „Argentina” și numărul apro- bării pentru unitatea de origine sau vasul de prelucrare, cu litere indelebile. Articolul 3 (1) Certificatele menționate la articolul 2 alineatul (1) trebuie întocmite în cel puțin una din limbile oficiale ale statului mem- bru în care se fac controalele. (2) Certificatele trebuie să menționeze numele, calitatea și să poarte semnătura reprezentantului Senasa și ștampila oficială a Senasa, într-o culoare diferită de restul documentului. Articolul 4 Prezenta decizie se aplică de la 1 iulie 1993.